
FINANSŲ IR BIUDŽETO SKYRIAUS

VYRIAUSIOJO SPECIALISTO 

PAREIGYBĖS APRAŠYMAS

I. PAREIGYBĖS CHARAKTERISTIKA


1. Finansų ir biudžeto skyriaus vyriausias specialistas yra karjeros valstybės tarnautojas.
II.  PASKIRTIS

2. Finansų ir biudžeto skyriaus vyriausiojo specialisto  pareigybė reikalinga  Jonavos rajono švietimo įstaigų biudžetui planuoti, tikslinti bei kontroliuoti išlaidų planinę dalį.

III. VEIKLOS SRITIS

3. Valstybės tarnautojas vykdo bendrosios veiklos srities – finansų valdymo ir apskaitos-funkcijas.

IV. SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Turėti aukštąjį  universitetinį išsilavinimą socialinių mokslų srityje ekonomikos krypties.

5. Išmanyti Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius valstybės tarnybą ir viešąjį administravimą, biudžeto sandarą bei raštvedybos, dokumentų rengimo taisykles.




6. Mokėti valdyti, kaupti, sisteminti, apibendrinti informaciją ir rengti  išvadas.


7. Mokėti savarankiškai planuoti, organizuoti savo veiklą, sklandžiai dėstyti mintis raštu ir žodžiu.

8. Mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer.

V. ŠIAS PAREIGAS EINANČIO VALSTYBĖS TARNAUTOJO FUNKCIJOS


9. Užtikrindamas Lietuvos Respublikos biudžetinės sandaros įstatymo nuostatų ir Mokymo lėšų apskaičiavimo, paskirstymo ir naudojimo principų įgyvendinimą, dalyvauja rajono savivaldybės biudžeto projekto sudaryme ir atlieka šias funkcijas:


9.1. Vadovaujantis Mokymo lėšų apskaičiavimo ir paskirstymo metodika, pagal nustatytą kiekvienos ugdymo įstaigos sąlyginį klasių (grupių) skaičių ir sąlyginį klasių (grupių) dydį, paskirsto asignavimus Mokymo lėšoms finansuoti pagal išlaidų ekonominę klasifikaciją;
            9.2. Vadovaujantis rajono savivaldybės mokyklų ūkio lėšų apskaičiavimo tvarkos aprašu, apskaičiuoja mokyklų ūkio lėšas pagal išlaidų ekonominę kvalifikaciją.


9.3. Nurodo švietimo įstaigoms reikalavimus dėl bendrų išlaidų sąmatų, asignavimų Mokymo lėšoms finansuoti (valstybės biudžeto specialios tikslinės dotacija) išlaidų sąmatų, švietimo įstaigų pajamų už teikiamas paslaugas ir specialiųjų programų išlaidų sąmatų projektų sudarymo;
           9.4. Parengia ir praneša įstaigoms prognozuojamus pagrindinius šių įstaigų veiklos rodiklius, pakitusias arba patvirtintas naujas pinigines ir natūrines išlaidų normas, kitus rodiklius, kurie būtini išlaidų sąmatų projektuose numatomiems asignavimams tiksliai apskaičiuoti;

           9.5. Tikrina švietimo įstaigų išlaidų sąmatų projektuose pateiktus skaičiavimus, jų tikslumą, taupumo  režimo  laikymąsi,  išnagrinėjus  ankstesnių  ir  einamųjų  metų  atskaitomybę,  prireikus
asignavimus patikslina atsižvelgiant į rajono savivaldybės biudžeto bendras finansines galimybes ir įtraukia juos į savivaldybės biudžeto projektą.

10. Pagal kompetenciją teikia metodinę pagalbą švietimo įstaigų  sąmatų bei ataskaitų sudarymo klausimais bei Lietuvos Respublikos Švietimo ir mokslo ministro įsakymų, kitų teisės aktų, reglamentuojančių darbo apmokėjimo tvarką,  klausimais, užtikrindamas racionalų biudžeto lėšų paskirstymą ir panaudojimą.


11. Užtikrindamas savivaldybės biudžeto finansinių ataskaitų teisingumą ir savalaikį pateikimą Lietuvos Respublikos finansų ministerijai, atlieka šias funkcijas:


11.1. Vadovaujantis patvirtintomis švietimo įstaigų sąmatomis, programomis bei kitomis įstaigų pateiktomis ataskaitomis sudaro švietimo įstaigų  išlaidų suvestines  pagal Lietuvos Respublikos finansų ministro patvirtintą išlaidų klasifikaciją;


11.2. Ataskaitiniam laikotarpiui (ketvirčiui, metams) pasibaigus, tikrina švietimo įstaigų pateiktų biudžeto sąmatų vykdymo ataskaitų  (forma Nr.2) planinę dalį pagal išlaidų ekonominę ir funkcinę klasifikaciją;

11.3. Nustatyta tvarka ir terminais rengia asignavimų valdytojų pateiktų tikslinių lėšų panaudojimo ir kitas nenuolatinio pobūdžio ataskaitas, pateikia jas atitinkamai ministerijai.


12. Sudaro švietimo įstaigų asignavimų ketvirtinio paskirstymo sąrašus, siekiant planingo patvirtintų programų vykdymo ir finansavimo.

13. Tvarko švietimo įstaigų asignavimų tikslinimo apskaitą: kontroliuoja ir tvirtina  suvestus  tikslinimus į rajono savivaldybės biudžeto duomenų bazę pagal kiekvieną finansavimo šaltinį, visus funkcinės ir ekonominės klasifikacijos kodus, analizuoja švietimo įstaigų pranešimus dėl biudžeto asignavimų pakeitimo ir teikia išvadas, išrašo pažymas-pranešimus švietimo įstaigoms - asignavimų valdytojams dėl ketvirtinio išlaidų  plano pakeitimo bei dėl  tarybos sprendimais  patikslinto biudžeto, siekiant įgyvendinti įstaigos tikslus.

14.   Planuoja ir derina su asignavimų valdytojais nemokamam mokinių maitinimui gaunamų valstybės biudžeto lėšų poreikį kitiems metams, tikrina jų ketvirtinį paskirstymą, atlieka nemokamo moksleivių maitinimo lėšų panaudojimo analizę ir pateikia atitinkamas išvadas tiesioginiam vadovui.

15. Tvarko asignavimų Mokymo lėšoms finansuoti tikslinimo apskaitą: vykdant savivaldybės biudžetą, perskirsto Mokymo lėšas pagal perskaičiuotą kiekvienos ugdymo įstaigos sąlyginį klasių (grupių) skaičių ir sąlyginį klasių (grupių) dydį  remiantis einamųjų metų rugsėjo 1 d. mokinių duomenų bazės duomenimis, parengia palyginamąsias Mokymo lėšų darbo užmokesčio fondo analizes, dalyvauja skirstant Mokymo  lėšų asignavimus tarifinių atlygių koeficientų skirtumams išlyginti tarp švietimo įstaigų , užtikrindamas efektyvų Mokymo lėšoms finansuoti skirtų valstybės biudžeto lėšų perskirstymą.


16. Ataskaitiniam laikotarpiui (ketvirčiui, metams) pasibaigus, sudaro Mokymo lėšų panaudojimo ataskaitą pagal išlaidas mokymo reikmėms tenkinti ir pateikia Švietimo ir mokslo ministerijai;.


17.  Paruošia Švietimo ir mokslo ministerijai paraišką valstybės biudžeto lėšoms, skirtoms išlaidoms, susijusioms su pedagoginių darbuotojų skaičiaus optimizavimu, apmokėti, gauti. Ataskaitiniam laikotarpiui pasibaigus, sudaro lėšų panaudojimo ataskaitą ir pateikia Švietimo ir mokslo ministerijai.

18. Atlieka švietimo įstaigų finansinės atskaitomybės analizę, teikia pasiūlymus dėl netekusių paskirties asignavimų perskirstymo, siekiant užtikrinti racionalų biudžeto lėšų panaudojimą, nagrinėja švietimo įstaigų vadovų pateiktas Finansų kontrolės būklės ataskaitas ir teikia pastabas tiesioginiam vadovui.

19. Teikia pasiūlymus dėl švietimo įstaigų etatų,  mitybos normatyvų bei švietimo įstaigų aplinkos finansavimo metodikos sudarymo ar tikslinimo, siekiant tobulinti biudžeto sudarymo procesą.

            20. Nagrinėja Jonavos rajono teritorijoje registruotų ir veikiančių gyvenamųjų vietovių bendruomenių pateiktus prašymus ir projektų paraiškas finansinei paramai gauti. Po sprendimo skirti dalinį finansavimą (paramą) iš rajono savivaldybės biudžeto, paruošia  dvišalę paramos sutartį, kontroliuoja, kad būtų užtikrintas paskolos sutarties įvykdymas.

21. Užtikrindamas Lietuvos Respublikos teisės aktų nuostatas, ruošia įvairius statistinius duomenis valstybinėms institucijoms pagal jų pateiktas formas. 


22. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
23. Šias pareigas einantis valstybės tarnautojas tiesiogiai pavaldus skyriaus vedėjui.
___________________________________
 Susipažinau:
_____________________

(Parašas)

_____________________________

(Vardas ir pavardė)

_________________

(Data)

